
Estrenada  ab  extraordinari  èxit  en  lo  teateo  del  olimpo  en  la  nit 

BARCELONA. 

ARXIU  CENTRAL  LÍRICH-DRAMÀTICH  DE  RAFEL  RIBAS. 

carrer  de  I'  Unió,  número  5,  pis  3.«r 

1876, 

REPARTIMENT. 


PERSONATGES. 


ACTORS. 


DONYA  RAMONA Donya  Enriqueta  Echeniquc. 

LOLA Senyoreta  Carme  Alentorn. 

DON  RAFEL.   ........  Don     Joan  Perelló. 

DON  POMPEYO   .    , „        Joan  Bertran. 

CARLOS -        Emilio  Graells. 


Ningú  podrà  traduhir,  representar  ni  reimprimir  aquesta  jo- 
guina seus  permís  de  sòn  autor. 

Lo  director  del  "CENTRO  DE  ADMINISTRACIONS  es  1'  únich 
encarregat  d'  aquesta  obra,  y  ab  ell  deuran  entèndrers'  tots  los 
teatros  y  societats  particulars  que  vulgan  representaria. 

Quedan  reservats  tots  los  drets. 


BARCELONA. 

IMPREMPTA  D'  ESPASA  GERMANS  Y  SALVAT, 

Carrer  de  las  Corts ,  número  223. 


ACTE  ÚNICH. 


Decoració  de   sala   arreglada  ab  senzilles.   Porta    de   entrada  al 
fondo;  portas  als  costats  que  conduheixen  à  las  habitacions  interiors. 


ESCENA  PRIMERA. 

D.  KAFEL,  sentat  y  fullejant  un  periódich. 

Si  guanya  la  oposició... 

si  perden  los  del  Gobern... 

Sempre  la  mateixa  historia, 

sempre  '1  mateix  desgavell. 

Ab  axó  de  la  política, 

està  vist,  ínay  farem  net; 

tant,  lliberals  com  carlistas, 

tant,  madús  com  caps  calents, 

especulan  ab  lo  poble, 

que  tè  prou  llana  al  clatell 

per'  anar  rodant  la  cínia, 

aguantant  sense  dir  res. 

Axó  al  mèu  temps  no  passava; 

iqué  s'  ban  fet  los  del  mèu  temps? 

Jo  havia  estat  miliciano, 

jo  m'  he  batut  pel  Gobern. 

iQué  fan  los  d'  ara?  Discursos, 

cridar  y  embrutar  papers, 

volguer  arreglar  1'  Espanya 

desde  un  racó  de  cafè  ; 

dir  sempre  mal  dels  que  manan, 

burlarse  dels  pobres  vells 

que  'ns  hem  batut  per  la  pàtria, 

y...  deixémho ,  valdrà  mès  ; 

perquè  ,  bèn  mirat,  brams  d'  ase 

diu  que  no  pujan  al  cel. 

Endavant ,  girémhi  full. 

(Llegint.)    «En  la  manaria  de  ayer, 
dispararem  un  petardo 
junto  à  la  plaza  del  Rey. 
Podia  pasar  un  coche 
y  con  el  ruido  aquel 
desbocarse  los  caballos. 
atropellando  à  los  que 
acertaban  à  pasar 
por  tal  sitio.»  ;Y  es  bèn  cert! 
«Lances  tan  trascendentales 
no  necesitan,  à  fé, 
comentarios.»  ;  Qué  desgracias 
no  bi  'guèra  bagut!  Se  coneix 
que  '1  qu'  escriu  las  gacetillas 
sab  lo  que  's  fa.  ;  Quin  talent! 

ESCENA  II. 

D.  RAFEL,  D. a  RAMONA,  LOLA. 


(Donya  Ramona  stírt  tota  estremada  y  ridíail.) 
Ramona.  (A  Lola.)  Sempre  seràs  la  mateixa. 
Rafel.       i  Qué  hi  ha?  i  Ja  estàs  enfadada? 

j  Miracle ! 

Es  una  tontada, 

res,  la  Lola  que  no  's  deixa 

convénser.  Li  estich  dihent 

que  's  posi  1'  altre  vestit, 

y  com  si  res  li  hagués  dit. 

àQué  potsè'  està  malament 

aquest? 

Es  lo  que  jo  deya. 

Ja  està  bé  ,  déixaho  estar. 

Es  clar,  si  '1  vols  comparar 

ab  lo  tèu...  tens  la  taleya 

que ,  en  no  duhent  res  vermell 

al  vestit,  ja  no  's  té  gust... 

;Dònali  la  rahò.,.  Just! 

Ja  us  heu  juntat  bon  parell. 

Sempre  ab  cosas  viroladas, 

sempre  ab  llassos  y  ab  embulls, 

arrivas  à  fer  mal  d'  ulls 

de  mirar,  mòltas  vegadas. 

Avuy,  si  no  s'  hi  và  ab  manya, 

de  los  joves  no  's  treu  res, 

costa  més  Lrovà'  un  promès 

qu'  un  bon  Gobern  pera  Espanya. 
(A  Lola.)    Tu  vés  vestint  bèn  senzilla, 

veyàm  quants  nuvis  tindràs. 

Però  'Is  deurà  ,  si  per'  càs, 

à  n'  ella ,  no  à  la  faldilla. 


Ramona. 


Rafel. 

Lola. 
Rafel. 


Ramona. 
Rafel. 


Ramona. 


Rafel. 


Ramona.    Fiat'  de  ta  bona  cara 

que  ja  't  quedaràs  per  tia. 
Rafel.       j,Y  tu  ?  Ab  tot  y  ta  mania 

sembla  t'  hi  has  quedat  encara. 
Ramona.    Serà  perquè  hauré  volgut, 

que  ja  he  tingut  ocasió... 
Rafel.        Prou...  y,  si  vols  dir  milió', 

digas  qu'  es ,  que  no  has  pogut 

atrapar  cap  infelís 

d'  aquets  que  s'  hi  deixan  caure 

de  plà ,  y  hauràs  d'  anà'  à  raure 

ab  algun  vell  estantís, 

reganyòs,  y  ab  mès  maluras 

qu'  una  pubilla  promesos, 

qu'  un  estudiant  inglesos 

j  qu'  un  pobre  criaturas... 

;y  encara...  gracias! 
Ramona.  jMòltbè! 

(Exaltantse  per  grans.) 

Vès  seguint,  £ja  has  acabat? 
Rafel.       En  dihent  la  veritat... 
Lola  .  Vamos ,  ja  hi  tornem  à  sè'; 

la  de  sempre.  Però  ,  tia... 
Ramona.    ;  Fuig  d'  aquí ,  dèixam  estar,    i 
Rafel.       Si  t'  arrivas  à  casar, 

ja  haurà  tret  la  loteria 

lo  pobre  que  's  casi  ab  tu  ; 

ab  lo  tèu  génit  estrany, 

avans  de  que  passi  1'  any 

se  torna  boig  ,  de  segú. 
Ramona.    Jo  ja  no  'fia  puch  contenir... 
Rafel.       Ja  1  planyo... 
Lola.  ;Pero,  papà!... 

Rafel.       No  podrà  pas  aguantà', 

fóra  un  continuo  patir. 
Ramona  .    j  Rafel ,  Rafel ! . . . 
Lola.  Ja  està  armada. 

Rafel.       Si  viure  ab  tu  es  impossible. 
Ramona.    Rafel,  estàs  insufrible, 

Rafel ,  ja  'm  tens  enfadada. 

Vols  armà'  un  sacramental 

y  faràs  que  't  digui  '1  nom... 
Rafel.       ^.Delqué? 
Ramona.  De  lo  qu'  ets. 

Lola.  Ja  hi  sòm. 

Rafel.       Germà  tèu  ,  si  no  't  sab  mal. 
Ramona.    No  puch  mès.  (Deslotant.) 

Rafel.  No  n'  hi  ha  per  tant. 

Tens  lo  génit  massa  viu, 

t'  enfadas  sense  motiu... 
Ramona.    Si  no  fòs  pel  qué  diran 

los  vehins,  me  sentirias. 


Rafel. 

Ramona. 
Rafel. 


Ramona. 


Rafel. 
Ramona. 

Lola. 
Ramona. 


Lola. 


No  apendrian  res  de  nou, 
ja  tots  te  coneixen  prou. 
é.Qué  vols  dir? 

Que  tas  manías 
tots  las  saben  de  memòria. 
;  Si  ets  la  mofa  del  vehinat ! 
Me  faràs  di'  un  disbarat, 
;  es  que  també  es  mòlta  història! 
Vaig  perdent  la  paciència 
y  diré  'Is  salms  del  revés, 
üigals  com  t'  agradi  més. 
I  Ahònt  s'  es  vist  tanta  insolència  ? 
; Quin  descaro! 

No  's  barallin... 
Calla  tu  ,  ningú  't  demana. 
Faig  lo  que  'm  dona  la  gana, 
l ho  tens  entès? 

Però  callin 
que  pot  venir  qualsevol... 


ESCENA  III. 

D.  RAFEL,  D.a  RAMONA ,  LOLA,  CÀRLOS. 

Carlos.      Mòlt  servidor  de  vostès. 

Lola.        (j  En  Gàrlos  aquí?) 

Rafel.  r  i  Qui  es? 

Carlos.      (;  Animo  y  fóra !) 

Lola.  Q, Què  vol?) 

Carlos.      ([Mòlt  aplom  se  necessita!) 

Rafel.       Digui ,  ^qué  se  li  oferia ? 

Lola.  {Baix  a  don  Rafel.)  Es  conegut  de  la  tia, 

vindrà  à  ferli  una  visita. 
Ramona.    (Aquell  jove  del  passeig, 

déu  venir  per  mi ,  j  infeíís ! 

una  víctima.) 
Rafel.  Ab  permís... 

(Aquí  hi  sobro  ab  lo  que  veig.) 

Ja  es  hora  d'  anà'  al  despatx... 

(Se  '»  va  pe  'l  fondo.) 

ESCENA  IV. 

LOLA  ,  D.a  RAMONA  ,  CÀRLOS. 

Ramona.  [A  Carlos.)  Segui,  sense  cumpliment... 
(M'  ha  atrapat  en  mal  moment: 
;y  tant  senzilla  com  vaig!...) 

Lola.  (i Què  déu  voler?  No  ho  entench.) 

Carlos.      M'  he  atrevit  à  presentarme 


I 


perquè  desitjo  esplicarme 

sobre  un  assumpto...  Pretènch... 
Ramona.    (Vol  declararse  ,  ja  es  vist, 

se  mort  per  mi ,  i  qué  hi  farem  ? 

;Cóm  déu  patir!) 
Carlos.  (j, Qué  direm?) 

Ramona.    (Desayrarlo  fóra  trist.) 

jSerà  un  assumpto  formal 

que  voldrà  calma?... 
Carlos.  Una  mica. 

(Fa  fort  qui  mès  embolica.) 
Ramona.    Si  'm  permetés...  sí ,  mès  val. 

Un  moment...  tot  seguit  torno, 

la  modista  està  esperant, 

la  despatxo  en  un  instant... 

(me  posaré  algun  adorno.) 
Carlos.      Vostè  es  mòlt  duenya... 
Ramona.  Ja  vinch. 

Lola ,  fèsli  companyia 

entretant.  (Se  'n  va.) 

Lola.  Mòlt  bé  diu ,  tia. 

ESCENA  V. 

LOLA,  CARLOS 


Carlos. 


Lola. 
Carlos. 


Lola. 

Carlos. 


Endavant,  tot  marxa;  tinch 
mès  sort  de  lo  que  'm  pensava. 
Ja  que  un  rato  'ns  deixan  sols, 
aprofitémlo. 

jQué  vols? 
Parlarte  ,  ja  'm  anyorava. 

Fa  ja  tants  dias 

que  no  t'  he  vist... 

per'  adobarbo 

tu  may  m'  escrius... 

no  tincb  sossego, 

no  estich  tranquil; 

lo  cor  me  salta, 

sembla  que  hi  tinch 

tots  los  carlistas 

ficats  à  dins. 

j Sents,  Lola,  toca, 

sents  quin  trap,  tríp? 

(Posantli  la  mà  al  pit.) 

Déu  sé' '1  rellotge.  (Ab  burla.) 

Tot  just  no  '1  tinch. 

(i  A  treure'  tacas 

es,  l' infelís!) 

Com  qu'  ara  'Is  roban 

F  he  suprimit. 

ara  no  durne 

es  lo  gran  chic. 
Lola.  ^Pero  qué  buscas 

venint  aquí? 

jVols  comprometrem? 
Carlos.  Vull  aclarir 

aquest  negoci ; 

sens  tu  no  visch. 
Lola.  Calla,  si  venen... 

Carlos.  No  hi  ha  perill. 

Digas,  £m'  estimas? 
Lola.  Prou  sabs  que  sí. 

Carlos.  i  Oh,  goig! 

Lola.  No  cantis. 

Carlos.  i  Què? 

Lola.  Que  vull  dir 

que  crech  que  'ns  volen 

fe'  un  mal  partit. 
Carlos  ;Cóm! 

Lola.  Fa  alguns  dias 

vè  mòlt  sovint 

un  cert  subjecte 

lletj ,  vell  y  rich  ; 

1'  home  mès  posma 

que  may  s'  es  vist, 

y  crech  que  volen 

casarlo  ab  mi. 
Carlos  De  cap  manera. 

;Vaya  un  partit! 

Tu  no  hi  consentis. 
Lola.  Tinch  d'  accedir 

si  '1  pare  ho  mana. 
Carlos.  Fès  cas  omís  : 

ara  ja  es  moda 

desobéhir. 

No  vull  deixarte. 

Si  fòs  precís 

te  robaria. 
Lola.  ;Fòrabonich! 

Com  las  novelas. 
Carlos.  ;Y  tu  te  n  rius! 

Lon.  èQué  vols  que  hi  fassi. 

pobre  de  mi? 
Carlos.  Tot  lo  que  creguis 

que  'ns  pot  servir. 

Donar  carbassa 

à  n'  al  vell. 
Lola.  Sí; 

però  '1  mèu  pare 

voldrà  aclarir 

perquè  li  dono. 
Carlos.  Y  bè .  li  dius 


(Ab  burla., 


I 

que  jo  t1  estimo. 
Lola.  Just,  lot  seguit; 

axó  à  tu  't  toca. 
Carlos.  Y  si  li  dich 

y  ell  vol  à  1'  altre... 

; tot  es  prou  trist!... 

Sens  tu  jo  'm  moro. 

;Si  m'  atrevís !... 

dels  curts  de  génit 

res  no  s'  ha  escrit; 

res,  te  demano, 

fora  embolichs; 

veyàm  si  'n  surto 

d'  un  cop  ,  axis. 
Lola.  Calla  ,  que  vénen. 

Carlos.  Dèixals  venir. 

ESCENA  VI. 

Dits  y  D.ü  RAMONA ,  raès  estremada  que  may. 

Ramona.    Tota  estich  pera  vostè. 

Lola.  (iVàlgam'  Dèu,  cóm  s'  ha  posat!) 

Ramoma.  (A  L.)  Ja  pots  anàrten'.  (A  C.J  Dispensim. 

si  s'  ha  tingut  d'  esperar... 
Carlos.      De  res.  Als  peus  de  vostè... 

(Saludant  d  Lola.) 
Lola.  (Baix  d  Carlos.)  Tènte  compte  ab  lo  que  fas. 

(Se  '«  va.) 

ESCENA  VII. 

CARLOS,  D. a  RAMONA. 


Ramona. 


Carlos. 


Ramona. 
Carlos. 


Ramona. 


Assentis.  Sèn  ella  fora  (Séuhen.) 

podrem  parlar  mòlt  mès  clar. 

(Dech  estar  mòlt  sofocada, 

d'  alegria  1  cor  me  bat.) 

Tornant,  donchs,  à  la  qüestió... 

(nada,  m'  hi  llenso  de  cap.) 

é,No  endevina  lo  que  'm  passa? 

Penso  qu  està  ennamorat. 

Vostè  ho  ha  dit;  com  un  ximple, 

y  perxó  dono  aquest  pas. 

Vinch  à  buscà'  un  sí  ó  un  nó, 

la  vida,  ó  un  desengany, 

si  no  puch  sè'  T  fehs  duenyo 

de  la  que  'm  tè  '1  cor  robat. 

(;Ay!  No  sè  lo  que  'm  agafa, 

no  m'  hi  havia  trovat  mav.) 

Carlos.     Vostè  pot  donarm'  la  ditxa 

si  'm  dona  la  seva  mà. 
Ramona.    Declarars'  tant  de  repenta... 
Carlos.      Jo  sòch  axis.  Vostè  sab 

que  qui  estima  no  tè  espera; 

lo  cor  se  m'  ha  desbocat. 

Jo  m'  esticli  morint  d'  amor 

y  ho  voldria  demostrar. 

Ja  fa  temps  que  las  seguia  .. 
Ramona.    Sí ,  ja  havia  reparat... 
Carlos.      No  'm  agrada  anà'  al  darrera, 

vaig  al  bulto.  Sò  mòlt  franch. 
Ramona.    ( \  Quin  amor  !) 
Carlos.  Es  tant  senzilla, 

tant  guapa,  m'  agrada  tant... 
Ramona.   No  digui  axó...  'm  ruboriso... 

(Fent  posturas.) 
Carlos.      £  Qué  tè  que  veure. . .? 
Ramona.    (Sospirant.)  •  Ay!...  ;ay!...  ;ayü! 

Carlos.      ^Quétè? 

Ramona.  No  's  pot  ser  sensible. 

Carlos.      i  Qué  potser  li  vè  algun  mal? 
Ramona.    No  es  res.  j  Ay! 
Carlos.  (Aquesta  vella 

déu  ser  tocada  del  cap.) 

Donchs,  com  anavam  dihent, 

penso  donà'  1  salt  mortal 

s'  hi  consent... 
Ramona.  ;Ay!  (j Si  es  tant  guapo  !) 

Carlos.      No  tinch  pares,  ni  germans, 

ni  gossos  ,  ni  gats ;  sòch  sol 

y,  com  sòch  menor  d'  edat, 

depench  de  un  tutor,  qu'  es  qui 

cuyda  del  mèu  capital. 

No  sòch  rich ,  mes  tinch  carrera 

y  ganas  de  traballar: 

es  dir  que  la  que  ab  mi  's  casi 

sab  que  res  li  faltarà. 

Axis  ,  donchs  ,  si  sa  mà  'm  dóna 

serè  '1  mès  felís  mortal 

que  avuy  trepitja  la  terra. 
Ramona.    è,Qué  haig  de  fer?  Bè  li  haig  de  dar. 
Carlos.      \  Oh  ,  gracias!  Ja  tant  sols  falta 

que  hi  consenti  '1  sèu  germà, 

don  Rafel. 
Ramona.  iQué  tè  que  veure? 

Carlos.      Me  sembla  mòlt  natural. 
Ramona.    Ell  que  's  cuydi  de  sas  cosas, 

en  lo  mèu  no  's  pot  ficar. 
Carlos.      Ab  axó  penso  que  sí. 
Ramona.    Si  jo  vull  s'  hi  ficarà. 

è.Qu'  es  d'  ell  per  ventura?  Es  meva. 

Carlos.      £  Com  seva? 

Ramona.  é.Y  donchs  del  veliinat? 

Meva  sí ,  y  perxó  'n  disposo 

al  mèu  gust,  iqué  tè  d'  estrany? 
Carlos.      Jo  'm  creya  qu'  ell...  (Sorprès.) 

Ramona.  No  es  ningú. 

Carlos.      [\ No  ho  duyan  poch  amagat! 

j Filla  seva!...  [Verge  Santa! 

;quín  embolich  que  n'  hi  ha!) 
Ramona.     No  obstant,  si  tè  empenyo  en  veure!' 

per  pura  formalitat... 
Carlos.      (Just,  1'  editor  responsable.) 
Ramona.    Lo  trovarà  à  ne  '1  despatx. 
Carlos.      (Sempre  se  'n  saben  de  novas, 

;no  ho  hauria  pensat  may ! 

i  Sogra!!  Jo  que  ja  contava 

veurem  libre  d'  aquest  mal.) 
Ramona.    ;Ay,  Carlos!  (Mòltas posturas.) 

Carlos.  (;Y  quina  sogra ! ) 

Ramona.     Y  la  boda,  ^quàn  serà? 
Cablos.      Tot  seguit.  (A  fé  la  mato 

si  ab  ella  haig  de  carregar.) 
Ramona.     ;  Quina  ditxa  que  'ns  espera  ! 
Carlos.      (La  dels  que  van  à  penjar.) 
Ramona.     ;Ay! 
Carlos.  (; Quina  plépa  de  sogra!) 

Corro  à  veure  '1  sèu  germà. 

Als  peus  de  vostè.  Ja  torno. 
Ramona.    j,Qué  no  'ni  vol  donar  la  mà? 

(Li  dona  la  mà,  sahida  y  surt  pe  7  fonda.) 

ESCENA  VIII. 

D.a  RAMONA. 


;Y  se  'n  và  sense  besaria! 
No  gosa ,  està  sofocat. 
;Y  quin  amor  mès  romàntich! 
No  tè  sossego  ni  pau. 
jAy!  Jo  'm  moro  d'  alegria. 
Que  vingui  ara  1  mèu  germà 
à  dir  que  no  tinch  partits 
y  tots  aquells  disbarats 
que  deya  íà  poch,  que  vingui. 
Veyàm  si  'n  trovarà  may 
pera  sa  fdla  un  tant  guapo 
y  que  's  pugui  comparar 
ab  lo  mèu.  Lola. 


(Cridant.) 

ESCENA  IX. 

D.»  RAMON A,  LOLA. 


Ramona.  [Tossut 

de  Rafel ! 
Lola.  iQué  mana  ,  tia? 

Ramona.     Vull  donarte  una  alegria. 

Aquell  jove  qu'  ha  vingut... 
Lola.  i  En  Càrlos? 

Ramona.  iQué  tal,  t'  agrada? 

Lola.  Mòlt ,  sí. 

Ramona.  Diu  que  's  vol  casar. 

M'  ha  vingut  à  demanar 

la  mà  .. 
Lola.  è.Y  vostè  1'  hi  ha  dada  ?  (A  b  alegria.) 

i  Ay  tia ,  y  qué  n'  es  de  bona ! 

Ara  enllestirho ,  convé ; 

£créu  que  1  papà  hi  vindrà  bè? 
Ramona.     iY  qué  hi  fa?  Tant  se  me  'n  dóna, 

no  '1  necessito. 
Lola.  Jo  sí. 

Sense  1  sèu  consentiment... 
Ramona.     Si  's  casés  ab  tu  ,  corrent. 
Lola.         gY  donchs  ab  qui  's  casa  ? 
Ramona.  Ab  mi. 

Lola.  è,Ab  vostè? 

Ramona.  Sí  ,  i  qué  t'  estranya? 

Lola.  gY  ho  diu  de  ve  ras? 

Ramona.  Formal. 

Lola.         i  Què  no  véu  que  ho  ha  entès  mal? 
Ramona.     àQué  vols  dir? 
Lola.  Res  ,  que  s'  enganya. 

Ramona.     £,  Cóm  s'  entén? 
Lola.  ;  Sembla  mentida 

que  s'  ho  pensés!  ^No  véu,  tia, 

qu1  es  per  mi  per  qui  venia? 
Ramona.     jMiréuse  la  presumida! 

é,A  quin  llibre  ho  has  trovat 

qu'  hagis  fet  semblant  conquista? 
Lola.         Però  si  salta  à  la  vista; 

vostè  es  qui  s'  ha  equivocat. 
Ramona.    ;  Pretenciosa !  iqué  no  veus 

que  no  es  pera  tu?  Riuran 

los  que  ho  sentin. 
Lola.  ; Es  que  's  gran! 

Però  tia,  jo  'm  faig  creus 

de  que  s'  ho  pensi.  Si  fa 

ja  mòlt  temps  que  'ns  coneixem, 

que  'ns  parlem,  que  'ns  estimem... 

Ramona.    ^Potser  negaràs  qu'  està, 

morintse  d'  amor  per  mi  ? 

Si  ara  quan  se  declarava, 

feya  uns  suspirs  que  espantava. 

M'  ha  enternit  véure'l  axí. 

Tu  ho  negas,  perquè  no  pots 

pesca'l  pera  matrimoni. 
Lola.         Però  tia,  reflexioni, 

^que'no  véu...  que  ha  fet  à  tots? 

(Com  qui  no  s'  atreveix.) 
Ramona.    ;Ay  descarada!  ; envejosa! 

Ja  ets  ton  pare  dit  y  fet, 

disputant  à  torty  dret, 

sens  tenir  rahò  en  cap  cosa. 
Lola.         Bè,  no  s'  enfadí  perxó, 

casis,  y  no  'n  parlem  mès 
Ramona.    Tot  seguit ;  ell  m'  ho  ha  promès. 

Ja  veuràs  si  tinch  rahò. 


ESCENA  X. 

Ditas.  D.  POMPEYO. 


(Bon  Pompeyo,  vell  ridícul ,  surt  ab  un  rotllo  de  papers 

d  la  mà.) 
Pompeyo.  ^Qué  succeheix,  qué  'Is  hi  passa? 
Ramona.    ;Don  Pompeyo!  (Ab  amabilitat.) 

Lola.  (Aquest  faltava , 

quin  posma!) 
Pompeyo.  j  De  qué  's  tractava? 

Ramona.    Res,  disputavam... 
Pompeyo.  Catxassa. 

Es  clar,  ja  sè  de  que  's  tracta, 

l  volen  jugar  que  ho  endevino? 
Ramona.    La  Lola  que  'm  treu  de  tino... 
Pompeyo.  Ja  m'  ho  figurava,  exacta. 

S'  impacientava,  perquè 

veya  que  jo  no  venia, 

y  es  1'  hora  de  cada  dia. 

é,  Endevinat? 
Lola.  De  plé  à  plé. 

Si  vostè  fès  calendaris 

veig  que  faria  carrera. 
Pompeyo.  Exacte,  es  la  gran  manera. 
Ramona.    Sempre  va  plé  de  diaris  ; 

è,que  porta  aquí?        (Senyalant  loplecli.) 
Pompeyo.  Adquisicions 

que  he  fet  ara  tot  venint : 

jo  tot  ho  vaig  recullint, 

aamentant  las  col-leccions. 

Capsas  de  fotografia  (Anantho  ensenyant.) 

y  ninots  ab  cartrons  íins ; 

tot  axó  sòn  redolins, 

aucas  que  jo  no  tenia  : 

«Vida  de  don  Barrigon, 

la  historia  d'  En  Espartero, 

la  vida  de  un  zapatero, 

1'  hijo  malo,  don  Simón...» 
Lola.         ^Y  axó  de  qué  li  serveix? 
Pompeyo.  feQué  diu  ara  ?  ^Vol  callar? 

^Vosté  no  ho  sab  apreciar? 

Axó  es  bonich  é  instruheix. 

Passa  un  fet  interessant. 

mor  un  home  de  talent. 

surten  aucas  al  moment, 

tot,  punt  per  punt,  esplicant. 

Per  un  quarto,  que  no  es  res, 

sab  tota  clase  d'  histórias, 

comedias,  guerras,  victórias. 

y  un  grapat  de  cosas  mès. 

;Y  ab  quina  gràcia  ho  esplican! 

Es  cosa  que  no  tè  preu. 

Jo  'Is  donaria  una  creu 

à  tots  aquells  que  'n  publican. 
Lola.         (;Quan  mès  vells  mès  criaturas!) 
Pompeyo.  Porto  aquí  sellos  de  Rússia,      (Regirant. 

dels  testats  Units,  de  Prussià, 

de  Reus,  Méjich,  y  d'  Honduras  ; 

però  es  mòlt  lo  que  à  mi  'm  passa, 

buscant  quant  se  pot  buscar, 

no  he  pogut  encar  trobar 

ni  1  de  1'  òs  ni  la  carassa. 
Lola.         (;  Qué  mès  carassa  y  mès  òs...!) 
Ramona.    i  Quin  home!  ;Es  un  pou  de  ciència  ! 
Pompeyo.  Mès  à  forsa  de  paciència, 

penso  tenirlos  tots  dos. 

Però  lo  bò  que  he  comprat 

es  un  xavo,  ;  quina  joya  ! 

crech  qu'  es  del  siti  de  Troya  ; 
(Lo  treu  de  la  butxaca,  y  s1  acostan  ellas  d  mirarlo. 

no  's  veu  res,  tot  es  borrat. 

;  Es  magnífich  !  De  content 

n'  he  pagat  una  pesseta. 
Lola.  (;Ay  pobret!  D'  aquesta  feta, 

cap  à  Sant  Boy  falta  gent.) 
Ramona.    Ja  es  constància  decidida, 

de  tot  ne  fa  col-leccions. 
Pompeyo.  i  Qué  hi  farà?  Sòn  aficions; 

pera  mi  axó  es  mitxa  vida. 

jY  1'  altre  mitxa  quina  es? 

Be  prou  que  ho  sab.  L'  altre  mitxa 

completaria  ma  ditxa 

si  vostè  estimarm'  volgués. 


Lola. 
Pompbyo 


I 

Lola.  (Ja  hi  sòm,  la  de  cada  dia.) 

Gracias  per  la  part  que  'm  toca. 
Pompeyo.  Per  un  sí  d'  aquesta  boca 

fins  las  col-leccions  daria. 

Aquestos  dòlsas  miiadas, 

y  aquestos  cabells  tan  fins, 

valen  més  que  'Is  redolins, 

sellos  y  capsas  plegadas. 
Lola.         Vostè  vol  col-leccionarme. 
Pompeyo.  Exacte,  vostè  ho  ha  dit. 
Lola.         Donchs  ja  se  'n  pot  tornà  al  llit, 

no  es  vostè  qui  ha  de  pescarme. 
Pompeyo.  (;Vaya  un  pebrot!) 
Ramona.  i  Sant  Antoni! 

jDe  quin  pa  fas  rosegons  ! 
Lola.         Créguim,  fassi  col-leccions, 

y  no  pensi  ab  matrimoni. 
Ramona.    ;Es  que  es  mòlta  caramada! 

iQué  mès  desitjas,  què  tè? 
Lola.         Res,  bè,  càsissi  vostè, 

ja  que  sembla  que  li  agrada. 
Ramona.    No  tè  res  de  despreciable, 

si  no  n  tingués  d'  altre,  encara... 
Pompeyo.  (;  Déu  me  'n  reguart!) 
Ramona.  Però  ara 

ja  n  tinch  un  qu  es  més  amable, 

mès  guapo,  elegant  y  jove, 

un  qvie  tè  mòlt  mès  valor. 
Pompeyo.    Mòltas  gracias  pel  favor. 
Lola.         Sí,  prou,  la  lluna  en  un  cove. 

Ja  li  vindrà  '1  desengany. 
Ramona.    ^Ja  hi  tornem?  Passa  de  mida. 

;Envejosa !  [Presumida! 

ESCENA  XI. 

D.a  RAMONA,  D.  RAFEL,  D.  POMPEYO,  CARLOS.  LOLA. 


Rafel. 


Pompeyo. 
Carlos. 

Rafel. 


^Rarallas?  ;Si  qu'  es  estrany! 
Ja  estàs  en  ton  element. 
A  fe  que  ja  m'  any  orava 
de  no  sentirte.  iQué  tal 
don  Pompeyo,  com  ho  passa? 
Trempat,  col-leccionant  dias... 
(; Lo  tutor!  [L'  hem  esguerrada.' 


(Sorprès  ) 


;  Quin  ximple  m'  heu  enviat ! 
No  1'  entench  de  una  paraula, 
no  puch  tréurern'  V  aygua  en  clar. 
Pompeyo.  (ïQué  voldrà  aquest  tàfambana?) 

(Veyent  d  Carlos.) 

Carlos.      Jo  'm  sembla  que  prou  m'  esplico. 
Rafel.       Diu  que  vol  casarse... 
Pompeyo.  ^Y  ara? 

j,T'  has  begut  i'  enteniment? 
Garlos.      ;Cà!  no  senyor,  ni  'n  tinch  ganas; 

de  casarme,  si  que  'n  tinch. 
Rafel.        i  Què  's  coneixen? 
Pompeyo.  Un  xich  massa. 

Carlos.      Los  presento  '1  mèu  tutor. 
Pompeyo.  Exacte,  per  ma  desgracia. 
Lola.         (j  Ay,  quin  embolich  s'  ha  armat!) 
Pompeyo.  No  n  fassin  cas  d'  aquest  plaga, 
tè  pochs  anys  y  poch  judici. 
Y  tu,  barret  de  riallas, 
cúydat  mès  d'  estudiar, 
que  ja   t  fa  bastanta  falta 
y  no  't  busquis  mès  cabórias. 
Carlos.      Veurà,  ab  axó  ningú'm  mana. 
Lo  cor  es  major  d'  edat, 
y,  per  lo  tant,  no  admet  trabas, 
Pompeyo.  Axó  sí,  à  desvergonyit, 

ja  't  dich  jo  que  ningú  't  guanya. 
Ramona.    Es  qu'  en  Carlos  tè  rahò 

de  sobras. 
Pompeto.  ^Vosté  hi  pren  cartas? 

Ramona.    Dich  sempre  la  veritat, 

encara  que  mal  li  sàpiga. 
Pompeyo.  ^Y  ab  quin  dret  pretén  ficarse 

en  lo  que  no  li  demanan? 
Ramona.    [Insolent ! 
Rafel.  Vaja,  èj'a  hi  sòm? 

é,No  pots  estar  may  callada? 
Ramona.    Hi  tinch  mès  drets  que  vostè, 
jho  tè  entès,  don  antigualla? 
Pompeyo.  Tingui  compte  ab  lo  que  diu. 
Ramona.    No  me  'n  desdich. 
Pompeyo.  Vostè  'm  falta. 

Ramona.    Y  vostè  'm  sobra,  ia  ho  sab. 
Lola.         ^Pero  à  què  vè?  Tinguin  calma. 
Carlos.     (Ja  's  va  embolicant  la  cosa, 

axis  va  bè,  ja  m'  agrada.) 

Pompeyo.  Vostè  vol,  donya  Ramona, 

que  jo  las  hi  canti  claras. 

Ramona.    Fassi  que  jo  no  comensi. 

Rafel.       Vaja,  axó  ja  dura  massa; 

en  tenint  ab  qui  esbravarte,   (A  Ramona.) 
ja  estàs  com  lo  peix  à  1'  aygua. 
Calla  si  pots.  Que  s'  arreglin, 
ell  es  lo  tutor....  y  mana. 
Ramona.    No  tè  rahò  de  pr  i  vario 

de  casarse,  si  'n  tè  ganas. 

Mòlt  bè  's  vol  casar  vostè...  (A  Pompeyo.) 

Pompeyo.  Jo  puch  ferho  si  m'  agrada, 

però  ell  no. 
Ramona.  Mès  que  vostè, 

Carlos.      [Ja  està  entesa  la  jugada  ! 

Vostè  volia  casars'hi...  (A  Pompeyo.) 

Ramona.    Haurà  de  menjar  carbassa. 
Rafel.       Bè,  i  què  sòn  tants  embolichs? 

èQué  vol  dir  tanta  gatzara? 

Tothom  parla,  y  quan  mès  va, 

ménos  entench  de  què  's  tracta. 

iQuí  es  que  vol  casarse  ? 
Tots.  Jo. 

Rafel.       Anem,  endavant  las  atxas. 

Ja  podem  plantà  una  agencia, 

veig  qu'  aquest  mal  s'  encomana. 

(Dirigintse  al  publicà.) 

l~No  hi  ha  ningú  mès,  que  vulgui 

casarse?  ^  Ningú  'n  tè  ganas? 

Ja  que  hi  som,  fem  un  vàhi-tot. 

jNo  n'  hi  ha  cap  mès?  Si  qu'  es  llàstima. 
Carlos.     Don  Rafel... 
Pompeyo.  Veurà,  permétim... 

Lola,         Papà... 

Ramona.  Jo  tinch  la  paraula.. 

Rafel.       Poch  à  poch,  que  parli  un  sol. 
Ramona.    Jo  'm  casaré  y  santas  Pàscuas. 

Fa  temps  qu  en  Carlos  m'  estima  , 

m'  ha  demanat... 
Carlos.        (Horroritsat.)      ^Quédiuara? 
Lola.         &Véu  com  li  deya?  (A  Ramona.) 

Rafel.  jBenèyta! 

Carlos.      De  sa  filla  li  parlava. 
Ramona.    £,Cóm  de  ma  filla?  ; Insolent! 

;  Insultarme  axí  à  la  cara  ! 
Rafel.       Aquest  xicot  no  hi  es  tot. 
Carlos.      Donchs  si  no  vol  que  se  sàpiga, 

è. perquè  m'  ho  diu? 
Ramona.  [Atrevit! 

;  Ay  !  no  sè  lo  que  m'  agafa , 

me  mataran  à  disgustos, 

[Se  desmaya  en  brassos  de  don  Pompeyo.) 
Pompey'o.  Exacte,  '1  cop  de  gràcia. 
Rafel.       Endavant,  ja  hem  tret  la  grossa; 

corra,  Lola,  porta  aygua.         (Suri  Lola.) 
Pompeyo.  jHo  veus,  ho  veus,  tros  de  cóniam, 

de  quàntas  cosas  ets  causa? 

; Com  pesa  la  carn  de  vella! 
Carlos.       Veig  la  cosa  mal  parada, 

val  mès  tocà  '1  pirandò.  (Anàntsen.) 

Pompeyo.   Ja  pots  fugir,  tarambana. 

ESCENA  XII. 

D.a  RAMONA,  D.  RAFEL,  D.  POMPEYO,  luego  LOLA. 


(Col-locan  à  Ramona  en  un  silló.) 
Pompeyo.  i  Uf!  m'  ha  deixal  tot  cruixit. 
Rafel.       La  gràcia  que  li  faltava. 

Ja  es  una  moda  bonica, 

lo  tenir  desmays  y  bascos. 
Pompeyo.  èQué  fa?  ^Qué  no  torna  en  sí? 
Rafel.       Me  sembla  que  ja  li  passa, 

i  ca!  tot  axó  son  pamplinas 

de  donas. 
Lola.  Aquí  està  1'  aygua. 

(Sortint  al  un  vas.) 
Rafel.       Porta,  veyam  si  fa  efecte. 
Pompeyo.   Tíreli  axis  per  la  cara, 

ab  forsa...  exacte. 
(Li  tiran  V  aygua  mullant  la  ma  ,  y  espolsantli  per  la 

cara.) 
Ramona.  jAsistencia! 

Pompeyo.  Veu,  ja  està  fèía  la  gràcia. 
Ramona.    ;  Vaya  unas  gracias  que  tè! 

M'  han  posat  feta  una  llàstima. 

;  Quin  vestit,  com  m'  ban  mullat ! 
Pompeyo.   Es  aygua,  axó  ja  no  taca. 
Ramona.    Sí,  prou,  es  mòlt  fàcil  dirho. 

com  que  no  es  vostè  qui  'Is  paga... 

£à  vostè  que  se  li  en  dóna? 
Rafel.        En  recobrant  la  paraula, 

ja  se  sab,  qüestions  seguras; 

es  un  motllo  de  barallas. 
Ramona.    ^Qu  es  fora  ja  aquell  trapella? 
Lola.         (Ja  ha  cambïat  de  sonada  ) 
Ramona.    Insultarme  d'  aquest  modo... 

i  quin  jovent  que  corre  ara  ! 
Rafel.        No  'n  fassis  cas,  segonts  sembla 

es  un  xich  tocat  de  1'  ala. 
Pompeyo.  No,  de  ximple  no  n  té  res, 

al  revés,  potser  sab  massa; 

però  ja  '1  lligaré  curt, 

no  tornarà. 
Ramona.  Ni  fa  falta. 

Pompeyo.  Olvidin  lo  que  ha  passat 

y  parlem,  si  's  pot,  ab  calma. 
Rafel.        Estant  aquí  la  Ramona 

es  impossible,  may  calla. 
Ramona.    jRafel! 
Pompeyo.  Per  Déu.  no  comensin  : 

seguin,  y  escóltinme  ara. 

(Pausa.  S'  assentan.) 

Com  ja  saben,  fa  algun  temps 

socli  visita  de  la  casa. 
Rafel.        Es  un  honor... 
Pompeyo.  No  interrompi. 

1'  honor  es  sèu. 
Rafel.  Mòltas  gracias. 

Pompeyo.  Qui  juga  ab  foch  diu  que  's  crema. 
Rafel.       iDe  debò? 
Pompeyo.  Es  cosa  probada. 

Rafel.       &Y  pera  dir  tals  sentencias 

nós  tè  entretinguts?  (  Volent  alsarse.J 

Pompeyo.      (Deturant lo.)   Catxassa. 

Jo,  com  veu,  no  sò  cap  vell... 
Lola.         Ah,  no,  ja  's  veu  en  la  cara.      (Ah  burla.) 
Pompeyo.  Y  '1  bordegàs  de  1'  amor 

que  's  fica  per  totas  bandas, 

s'  ha  ficat  en  lo  mèu  cor, 

mostrantme  col-leccionadas 

totas  las  gracias  que  tè 

la  seva  filla... 
Rafel.  ;  Caramba ! 

Aquesta  m'  ha  deixat  blau. 
Lola.  (Ja  ha  caygut  la  pedregada.) 

Pompeyo.  Jo  la  estimo... 
Rafel.  Uon  Pompeyo, 

l  qué  ha  dinat  à  fora  casa 

avuy? 
Pompeyo.  i  Per  qué  m'  bo  pregunta? 

Rafel.       Perquè  penso  qu'  està  en  bàbia. 
Pompeyo.  ;Don  Rafel! 
Rafel.  Es  bona  aquesta, 

à  fé  no  me  la  esperava. 
Pompeyo.  ^Y  donchs  que  's  creya? 
Rafel.  £ Qué'm  creya? 

Que  vostè  venia  à  casa, 

perquè  del  sèu  gust  li  era, 

lo  tracte  de  ma  germana. 
Pompeyo.  ^Casarme  ab  donya  Ramona? 

j,se  'n  burla? 
Ramona.  ^Cóm?  ^Qué  1'  estranya? 

è,Qué  mès  voldria  vostè? 
Rafel.       Jo,  francament,  m'  ho  pensava. 
Pompeyo.  Si...  sense  animo  de  ofendrerla... 

crech  que  passa  dels  cinquanta... 
Ramona.    Sols  ne  tinch  trenta  de  fets. 
Pompeyo.  Aquesta  si  que  no  passa. 
Rafel.       ( ;  Y  tant  fets !) 
Ramona.  Yaya  '1  vellot 

que  quasi  li  cau  la  baba... 

trobar  vells  a  los  demés. 

Pompeyo.  Veurà,  estalviem  paraulas, 

perquè  ja  veig  que  vostè 

torna  à  tenir  mòltas  ganas 

de  qüestionar. 
Ramona.  Y  ab  motiu, 

crech  tenir  rahò  sobrada. 
Pompeyo.  i  Vos  té  vol  donarm'  la  mà 

de  sa  filla  ? 
Rafel  iQué  diu,  plaga? 

Lola.         Díguili  que  no,  papà. 

no  vulgui  ferm'  desgraciada. 
Rafel.        Y  bèn  net  que  li  diré. 
Pompeyo.  i  La  nega? 
Rafel.  De  barra  à  barra. 

jNo  veu  que  ja  no  serveix? 

Vostè  està  passat  per  aygua. 

No  vull  vells  pera  ma  filla. 
Pompeyo.  De  vostè  no  m'  esperava 

aquest  no. 
Lola.  ;  Qu'  es  bò,  papà ! 

(Fent li  caricias. ) 
Rafel.        Si  's  tractés  de  ma  germana 

y  ella  lii  vingués  bè,  corrent, 

fóra  cosa  enrahonada  ;  » 

vostès  dos  s'  arreglarian 

bè  ó  malament,  perquè  encara 

tot  tè  remey,  però  ab  ella 

es  impossible,  hi  ha  tanta 

desigualtat... 
Lola.  Ja  li  deya, 

cvíydis  tant  sols  de  las  aucas. 
Pompeyo.  ^Y  serà  dit  qu'  aquell  ximple 

es  lo  qui  axis  me  desbanca  ? 

En  quant  1'  atrapi,  me  las 

pagarà  totas  plegadas. 

ESCENA  XIII. 

Dits,  y  CÀRLOS. 


Rafel. 

Pompeyo. 

Ramona. 

Lola. 

Pompeyo. 

Car.  los. 


Pompeyo. 


(Cdrlos  surt  ab  una  ampolla  à  la  mà.) 
iNo  '1  demanava?  Aquí  '1  tè. 
No  me  '1  puch  treure  d'  aprop. 
Ja  se  sab,  parlant  del  llop... 
( ;Pobre  xicot!) 

Vindrà  bè. 
Com  he  vist  lo  del  tropell. 
porto  aquí  una  medecina 
que  fins  als  morts  reanima. 
Té  la  pots  plantà  al  clatell 
per  primera  providencia. 

Garlos.      (Vinch  à  donà  '1  cop  d'  estat.)     (A  Lola.) 
Lola.  (Està  mòlt  embolicat.)  (A  Carlos.) 

Garlos.      (Tot  s'  arreglarà  ab  paciència.)    (A  Lola.) 

Segons  sembla  no  ha  estat  res 

(A  Ramona.) 

lo  desmay. 
Ramona.  Es  bó  '1  cuidado, 

després  que  'm  dóna  '1  enfado. 
Garlos.      La  culpa  meva  no  es. 

Jo,  per  la  Lola  venia, 

vostè  no  m'  ha  entès  tal  volta 

y  m'  ha  respost  tant  resolta 

qu'  era  seva,  y  que  tenia 

vostè  sola  drets  sobre  ella, 

que  no  estant  mòlt  enterat 

del  parentíu,  m'  he  pensat 

qu'  era  sa  filla. 
Pompeyo.  [Trapella! 

Que  't  compri  qui  no  't  conega, 

ja  't  poden  deixà  anar  sol. 
Carlos.      Si  ha  estat  axis,  sento  molt 

F  haver  mogut  tanta  brega. 
Rafel.       Però,  barret  de  riallas, 

^ qui  no  li  fa  parlar  clar 

en  lloch  de  ven  i  à  enredar 

y  promoure  las  barallas  ? 

'^Es  dir  que,  per  fi  de  compte, 

tenim  que  ha  estat  per  la  Lola, 

que  ha  armat  aquesta  tabola? 
Garlos.      Cabal. 
Lola.  Es  clar. 

Garlos.  Y  estich  prompte 

à  casarm'hi  si  ho  permet ; 

ja  sab  qui  sò  y  lo  que  tinch. 
Pompeyo.  ;  Oh !  poch  à  poch,  no  m'  hi  avinch. 

Ara  entro  jo,  senyoret. 
Lola.  (Me  la  tenia  pensada.) 

Rafel.       (Tot  ho  veu  pla  aquest  xicot, 

;no  n'  es  poch  de  tabalot ! 

però  es  aixerit,  m'  agrada.) 
Pompeyo.  Tenim  mòlts  comptes  pendents 

(A  Carlos.) 

que  ja  t'  aniré  arreglant, 

sàpigas  sols,  entretant, 

que  jo  no  vull  casaments. 
Carlos.     Axó  ho  veurem. 
Rafel.  Jo  ho  volgués. 

Pompeyo.  No  tens  més  que  conformart'hi. 

(A  Carlos.) 
Rafel.       i,T  agradaria  casart'hi 

Lola? 
Lola.  ;Ay,  si  jo  pogués! 

Rafel.       ^L'  estimas? 

Lola.  Com  à  vostè. 

Rafel.       jY  ell  à  tu? 

Lola.  Crech  mès  encara. 

Rafel.       íQué  diria  vostè  ara  (A  Pompeyo.) 

si  digués  que  'Is  casaré? 
Pompeyo.  Que  si  ho  té  posat  al  cap 

s'  ho  posi  als  peus. 
Rafel.  ^No  hi  consén? 

Pompeyo.  Ja  ho  he  dit  un  cop  y  cent, 

no  's  casaran. 
Rafel.  ;Spt!  jquí  sab? 

?,Sab  que  à  tossut  ningú  'm  guanya...? 
Pompeyo.  Ja  sé  qu'  es  qualitat  seva. 
Rafel.       ^Y  que  pasarà  la  meva 

si  fico  al  furat  la  banya  ? 
Pompeyo.  Fíquehi  tantas  com  ne  tinga. 
Rafel.        Insultar  ja  no  es  del  joch. 
Pompeyo.  Anem,  Càrlos. 
Carlos.  Poch  à  poch; 

ja  no  hi  ha  sant  que  'm  detinga. 

Jo  vull  de  totas  passadas 

casarme,  £  vostè  hi  ve  bé?  (A  Rafel.) 

Rafel.        Per  punt  tant  sols  ho  faré. 
Carlos.      ^Y  tu  Lola? 
Lola.  A  mans  besadas. 

Carlos.      Ja  ho  veu,  tots  ho  desitjém,  (A  Pompeyo.) 

y  vostè  com  qu'  es  tan  bó,    (Ab  intenció.) 

també  s'  hi  avindrà. 
Pompeyo.  <>,Quí,jo? 

Poch  me  coneixes. 
Carlos.  Veurem. 

Si  no  'm  dona  '1  sí  de  grat 

tinch  un  medi  que  no  falla. 

(Don  Pompeyo  queda  pensatiu.) 
Ramona.    Tant  mateix  sembla  que  calla... 

iy  aquells  fueros,  ja  han  passat? 
Pompeyo.  j,Tambè  hi  fica  cullerada  ? 

Vostè  tan  sols  hi  faltava. 
Rafel.       Per  cert  que  ja  m'  estranyava 

qu'  estigués  tant  temps  callada. 
Pompeyo.  ^A  vostè  que  se  li  en  dóna? 
Ramona.    Vull  ajudarlos  si  puch. 

Dirme  vella,  vell  xaruch... 

vés  qui  ho  diu! 
Pompeyo.  Donya  Ramona, 

no  m'  exalti.  Vostè  vol 

que  jo  m'  enfadi... 
Ramona.  M'  ho  penso. 

Pompeyo.  Y. ..  ;  ay  de  vostè!  si  comenso 

à  tréurer  drapets  al  sol. 
Ramona.    jQué  dirà? 

POMPEYO.  íQué? 

Carlos.  Ja  al  cap  sòm. 

0  'm  dóna  '1  consentiment 

pera  '1  nostre  casament 

ó  li  juro  pel  mèu  nom... 
Pompeyo.  è,Què  faràs,  desvergonyit? 
Carlos.     iQué  faré?  Plantarli  plet, 

per  de  promte. 
Rafel.  Mòlt  bèn  fet. 

Carlos.      No  's  pensi  que  'm  mamo  '1  dit. 

Vostè  tot  fent  col-leccions 

(Baix  d  Pompeyo.) 

y  comprant  monedas  vellas 

s'  ha  empenyat  fins  las  aurellas, 

y  demano  esplicacions... 
Pompeyo.  ;  No  'm  treguis  de  mas  casillas! 
Carlos.     Com  que  'm  guarda  'Is  capitals, 

(Apart  d  Pompeyo) 

lo  portaré  als  tribunals, 

y  veurem  las  manganilías 

que  ha  fet... 
Pompeyo.  ( ;Uy,  que  la  sab  llarga!) 

Carlos.     Pénsissi  y  vegi  que  diu. 
Ramona.    Sembla  que  ha  tocat  al  viu... 
Pompeyo.  ^Ja  torna  vostè  à  la  carga? 
Carlos.     Créguim,  fassi  un  pensament, 

tantas  ganas  que  'n  tenia... 

vostè  's  pot  casà  ab  la  tia. 
Pompeyo.  Dèu  me  n  reguart.  ;Quín  present! 

Sempre  estaria  ab  quimeras, 

;vaya  un'  orga  de  rahons  ! 
Rafel.       ^Y  bè,  no  fa  col-leccions? 

Pot  fer  col-lecció  de  fieras. 
Ramona.    [Insolents!  Rafel,  aquesta 

me  la  pagaràs. 
Rafel.  Ja  hi  sòm. 

Ramona.    ^Sembla  <íue  vulgui  tothom 

ferme  à  mi  pagar  la  festa  ? 

Y  vostè,  don  desmenjat,        (A  Pompeyo.) 

que  diu  que  no  's  casaria, 

^qué  's  pensa  que  jo  '1  voldria  ? 

; no  'n  va  poch  d'  equivocat! 

Sembla  un  ninot  de  paller, 

^qué  no  s'ha  vist  al  mirall? 
Rafel.       Ja  torna  à  comensà  1  ball. 
Ramona.      Si  fins  pòr  m'  arriva  à  fer. 

No  vull  estar  aprop  sèu.     (Falsa? sortida.) 
Pompeyo.  Vàjissen,  mòlt  bèn  pensat. 
Ramona.    Y  consti  que  1'  he  deixat.  (Se  '%  va.) 

Pompeyo.  Sí,  pot  fer  com  la  guineu. 

ESCENA  ÚLTIMA. 

D.  RAFEL,  D.  POMPEYO,  CARLOS,  LOLA. 

Gaklos.      i  Com  quedem?  (A  Pompeyo. 

Pompeyo.  (Salvem  la  moma. 

Bè,  vamos,  ja  'tpots  casar. 
Carlos.      Ja  m'  ho  figurava,  es  clar. 
Pompeyo.  Exacte,  ha  estat  una  broma. 
Rafel.       (iUy,  quin  frare  que  n'  hi  ha  !) 
Lola.         D'  alegria  '1  cor  reventa; 

estich,  Càrlos,  tan  contenta, 

que  no  sé  '1  que  'm  passarà. 
Rafel.       Ja  que  no  hi  ha  cap  embràs 

feu  prompte  lo  casament. 

Axó  ha  d'  anar  tot  calent 
Carlos.     Bè  ho  sè  prou. 
Rafel.  Sortir  del  pas. 

Feume  felís  mentres  visca. 
Pompeyo.  Dèu  te  fassi  un  bon  casat. 
Carlos.     ^.Véus,  Lola,  si  hi  hem  guanyat, 

Qui  no  s'  arrisca...  no  pisca. 


FI. 


OBRAS  DEL  MATEIX  AUTOR. 


iPlouhen  desgracias!  Joguina  en  vers  y  en  1  acle. 
Coloms  y  estels.  Comèdia  en  vers  y  en  1  acte. 
Dos  pierrots  engaviats.  Sarsuela  en  vers  y  en  1  acle. 
Los  extremos  se  tocan  (1).  Comèdia  en  verso  y  en  1  acto. 
Una  conspiraeion  (1).  Comèdia  en  verso  y  en  2  actos. 
Por  huir  de  una  imijer.  Zarzuela  en  verso  y  en  1  acto. 


(I;     En  coloboracion  con  don  Manuel  Mata  y  Maneja. 


